Toshkentda Farg‘ona yo‘li ko‘chasining ma’lum qismi joriy yilning oxiriga qadar yopilmoqda. Bu haqda poytaxt hokimligi matbuot xizmati xabar berdi. Qayd etilishicha, yo‘l ta’mirlash ishlari sababli 2020 yil 31 dekabrga qadar Farg‘ona yo‘li ko‘chasining Yong‘in-qutqaruv qismi («O‘zbek qog‘ozi» OAJ) yaqinidagi qismi harakatlanish uchun qisman yopiladi. Nukus ko‘chasi va KHAY tomonidan Yong‘in-qutqaruv qismi («O‘zbek qog‘ozi» OAJ) yo‘nalishida harakatlanayotgan avtotransport vositalari oqimi Qo‘shko‘prik ko‘chasiga yo‘naltiriladi. «O‘zbek qog‘ozi» OAJ tomonidan KHAY va Nukus ko‘chalari yo‘nalishida ketayotgan avtotransport vositalari oqimining harakati o‘zgarishsiz qoladi. Tirbandliklarning oldini olish maqsadida haydovchilarga vaqtincha aylanma yo‘llardan foydalanish tavsiya etilgan.